Forslag til afgørelse fra generaladvokat Darmon fremsat den 6. juli 1988. - HAUPTZOLLAMT HAMBURG-ST. ANNEN MOD WILHELM KIWALL KG. - ANMODNING OM PRAEJUDICIEL AFGOERELSE INDGIVET AF BUNDESFINANZHOF. - TOLD - OPKRAEVET TO GANGE - INDSMUGLING - ORDNING OM FAELLESSKABSFORSENDELSE. - SAG 252/87.



Samling af Afgørelser 1988 side 04753



Generaladvokatens forslag til afgørelse

++++

Hoeje Domstol .

1 . Ligesom Kiwall og Kommissionen mener jeg, at det praejudicielle spoergsmaal, som Bundesfinanzhof har forelagt Domstolen, boer omformuleres med henblik paa Domstolens besvarelse .

2 . Under henvisning til de faktiske omstaendigheder, saaledes som de fremgaar af sagen, oensker den forelaeggende ret hovedsagelig klarlagt, om faellesskabsretten som gaeldende "i maj 1980" er til hinder for, at der opstaar toldskyld i en medlemsstat ved indfoersel af varer fra et tredjeland, der er forsendt fra en anden medlemsstat, og som er ledsaget af en T2-blanket, der blev udfaerdiget under uregelmaessige forhold i den sidstnaevnte stat, hvortil varerne oprindeligt blev indsmuglet .

3 . Svaret paa dette spoergsmaal kan efter min opfattelse udledes af artikel 36 i Raadets forordning nr . 222/77 om faellesskabsforsendelse ( 1 ), set i lyset af og navnlig som en videre konsekvens af, hvad Domstolen fastslog i Fioravanti-dommen ( 2 ).

4 . Det hedder i den naevnte bestemmelse : "Konstateres det, at der i forbindelse med en faellesskabsforsendelse er begaaet overtraedelser eller uregelmaessigheder i en bestemt medlemsstat, inddrives eventuelt forfaldne told - og afgiftsbeloeb af denne medlemsstat i henhold til dens ved lov eller administrativt fastsatte bestemmelser, uden at der herved er taget stilling til spoergsmaalet om strafforfoelgning ". I Fioravanti-dommen afviste Domstolen den opfattelse, at det er indfoerslen i en medlemsstat af varer, der stammer fra et tredjeland og ikke er i fri omsaetning i Faellesskabet, der bevirker, at told og andre afgifter forfalder til betaling . Domstolen udtalte saaledes :

"Ordningen for intern faellesskabsforsendelse forudsaetter noedvendigvis en bestemmelse, der regulerer det tilfaelde, hvor forfalden told og andre afgifter ikke opkraeves som foelge af en uregelmaessighed i ordningens gennemfoerelse" ( 3 ).

5 . Det fremgaar af sagsforholdet i hovedsagen, at der i en foerste fase blev begaaet to overtraedelser i det foerste importland, nemlig indsmuglingen af varer fra et tredjeland med den foelge, at der ikke blev betalt told efter reglerne, og dernaest, at de paagaeldende fik udstedt en T2-blanket uden at opfylde betingelserne herfor . Denne anden overtraedelse blev ubestrideligt begaaet "i forbindelse med en faellesskabsforsendelse", nemlig i dennes foerste fase, og forholdet er dermed omfattet af artikel 36 i forordning nr . 222/77 . Men ligger selve importen ikke forud for faellesskabsforsendelsen?

6 . Det goer den givetvis i streng forstand . Under hensyn til konsekvenserne for staternes befoejelser paa omraadet mener jeg imidlertid, at man med rimelighed kan anse den foerste indfoersel for uloeseligt forbundet med hele det efterfoelgende forsendelsesforloeb . En saadan loesning synes navnlig at vaere den rette, saafremt de omhandlede varer ikke er bragt i fri omsaetning i den medlemsstat, som de foerst blev indfoert til, foerend de videresendes til den anden stat . Tolden forfalder til betaling ved indfoerslen af varerne i Faellesskabet . Indfoerslen har fundet sted i den foerste stat .

7 . Den foerste overtraedelse, nemlig indsmuglingen paa Faellesskabets toldomraade af varer fra tredjelande, har foert til en raekke efterfoelgende overtraedelser . Det ville derfor vaere unaturligt at betragte den oprindelige indfoersel som et forhold, der er adskilt fra de efterfoelgende transaktioner .

8 . Jeg foreslaar herefter, at Domstolen kender for ret, at de i maj 1980 gaeldende faellesskabsretlige bestemmelser er til hinder for, at der i en medlemsstat opstaar toldskyld ved indfoersel af varer fra tredjelande, der under uregelmaessige omstaendigheder er forsendt fra en anden medlemsstat, hvortil de forinden var blevet indsmuglet .

(*) Oversat fra fransk .

( 1 ) EFT L 38 af 9.2.1977, s . 1 .

( 2 ) Sag 99/83, dom af 27 . november 1984, Sml . s . 3939 . I dommen fortolkede Domstolen artikel 36 i Raadets forordning nr . 542/69 af 18 . marts 1969 om faellesskabsforsendelse ( EFT 1969 I, s . 114 ), der er enslydende med artikel 36 i forordning nr . 222/77 .

( 3 ) Praemis 22 .